Winamp
Med Winamp får du meget mere styr over din musik, end selv det mest avancerede musikanlæg i stuen kan tilbyde. Du kan sammensætte i tusindvis af numre i forskellige spillelister, til når du holder fest, når du vil slappe af, eller når du er i det romantiske hjørne. 

Winamp kan meget andet end at spille musik. Du kan fx lytte til radiostationer på internettet, se videofilm, optage musik fra en cd og brænde dine egne opsamlings-cd'er. Du kan desuden få utallige plugins, der giver afspilleren nye egenskaber. Du kan fx spille spil på den eller få vist flotte mønstre eller en pige, der danser i takt til musikken.  

Winamp var et af de første programmer, der gjorde muligt for brugeren at ændre programmets udseende ved hjælp af skins. I dag findes der mange tusinde skins, du kan vælge mellem.